Uhrien lukumäärää ei ole vielä vahvistettu iskun jäljiltä.
Tiedossa on kuitenkin, että ihmisiä on kuollut. Bilbaon kirjeenvaihtajamme...
Baskikaupungista kantautuvat tiedot ovat sekavia.
Teon takana vaikuttaa olevan vain yksi mies, joka ajoi pakettiautoa ja pakeni.
24 TUNTIA AIEMMIN
- Mitä ottaisit mukaan autiolle saarelle? - Mitä sinä ottaisit?
Katsotaanpa. Ottaisin veitsen, tulitikkuja -
ja kännykkäni.
- Tuo oli arvattavissa! - Ei arvattavissa, vaan käytännöllistä.
Mitä sinä ottaisit?
Sinun veistäsi isomman veitsen, jalkapallon ja lehmän.
- Lehmän? - Kyllä, lehmän. Maidon takia. Miksi ei?
On vähän outoa ottaa lehmä autiolle saarelle.
Ei yhtä outoa kuin kännykän ottaminen. Ei saarella ole Wi-Fiä.
Voin napata Wi-Fin joltain lentokoneelta.
Minun lehmänikin näkeminen olisi todennäköisempää.
- Lentokone ei pysähtyisi lehmän vuoksi. - Pysähtyisipäs.
- Miksi? - Koska se kiinnittäisi huomiota.
Autioilla saarilla ei ole lehmiä. Muuten ne eivät olisi autioita.
Onneksi olet niin söpö, Omar. Onneksi.
Olen söpömpi istuma-asennossa. Aion istua alas.
- Äidistäni puheen ollen... - Kukaan ei puhunut hänestä.
Hänellä on huomenna synttärit ja hän kutsui sinut illalliselle kello 21.
- Mitä? - Ihan oikeasti, Omar. Sinun on tultava.
En aio syödä illallista vanhempiesi kotona.
Tiedän, mutta olemme olleet yhdessä jo kauan. He haluavat tavata sinut.
Minä tapasin jo sinun.
Ei onnistu. Älä yritä ylipuhua minua, en tule.
- Pelottaako sinua? - Ei minua pelota.
- Kylläpäs. - Eikä.
Kylläpäs pelottaa.
- Okei, pelottaa. - Miksi?
- En tykkää, kun minua arvostellaan. - Mistä sinua arvosteltaisiin?
Supervoimistani tietenkin, mitäs luulet?
Koska olen arabi.
Oletko sinä arabi? Nyt kyllä huijaat?
- Haista paska. - Tiedän surullisen pikku arabitarinasi.
Ja niin tietävät vanhempanikin, koska olen kertonut sinusta.
- Vihaan sinua. - Vihaan sinua enemmän.
Tule, mennään.
- Olet niin hidas. - No...
- Tule nyt! Menoksi. - Älä nyt juokse.
Itkupilli.
Sinä jyräsit minut skeittilaudalla.
Enkä jyrännyt. Tämän sitä saa, kun yrittää esittää coolia.
"Coolia"?
Auts!
En voi tulla illalliselle näin.
- Minun on levättävä. - En niele tuollaista.
- Etkö? - En.
Tuonko jotain mukanani? Jälkiruokaa tai jotain?
Mitä haluat, kunhan et tuo lehmää.
Oletko jo päässyt töistä? Tästä tulee aikamoista.
Äiti on ottanut esille parhaan pöytäliinan ja isä on jopa trimmannut nenäkarvat.
Joten muistakin pukeutua siististi.
Omar.
- Aloitetaan jo. - Miten niin aloitetaan?
- Hänen piti tulla jo tunti sitten. - Odotetaan vielä hetki.
- Minulla on nälkä. - Sinä voit odottaa.
- Hän on linjoilla, muttei vastaa. - Ehkä hän ei voi lukea viestejään.
- Äiti, älä puolustele sitä idioottia. - Aloitetaanko sitten?
Hei!
Okei sitten, ei aloiteta.
- Laita televisio päälle. - Mitä nyt?
Missä kaukosäädin on?
Tässä.
Jatkamme erikoisohjelmaamme Bilbaon terrori-iskusta.
Kuolleiden ja loukkaantuneiden lukumäärä ei ole tiedossa.
Pakettiauto ajoi vanhankaupungin kävelykadulla -
kymmenien jalankulkijoiden ja baarien terasseilla istuvien asiakkaiden päälle.
Ei Baskimaan poliisi, eikä Espanjan kansallispoliisi tai -kaarti -
ole kertonut, mikä taho on iskun takana,
mutta isku tuntuu muistuttavan aikaisempia jihadistien iskuja.
Viimeisimpien vahvistamattomien tietojen mukaan -
iskussa haavoittuneiden määrä voi nousta yli 30:een, ja osan vammat ovat vakavia.
Kuolinuhreja on tietojen mukaan puolestaan seitsemän.
Pomo, kuskin henkilöllisyys on tiedossa.
Valvontakameran kuvat, vaatteet ja autosta löydetyt sormenjäljet täsmäävät.
Iskekää hänen kotiinsa.
Mutta olkaa erityisen varovaisia. Siellä on alaikäisiä.
Konstaapeli...
Pyysin jo yli tunti sitten, että minulle tuotaisiin voileipä.
Hoidan asian.
Turvallisuusneuvosto ja valtiosihteeri hengittävät niskaamme.
Sanokaa luutnantillenne, että jos yksi mokaa, olemme kaikki kusessa.
Olaegi.
Ei. Tiedämme, ettei hän ole voinut paeta junalla tai bussilla.
Käy läpi ilmoitukset varastetuista autoista ja mopoista.
Tarkista tuoreimmat tapaukset. Minulle tulee toinen puhelu.
Pomo?
Kyllä, kyllä, pomo. Olen matkalla. Olen juuri autossa.
Antúnez.
Antúnez asiaa hoitamassa, voi hyvä luoja.
- Tonnikalaleipä ja kokis. - Dieetti?
Gaizka? Mitä sinä teet täällä?
Oletko loukkaantunut?
En. Minä olen kunnossa. Veri ei ole minusta, vaan veljestäni.
- Gorkastako? - Kyllä.
Olimme kahvilla yhden baarin terassilla, kun pakettiauto ajoi hänen päälleen.
Mutta onko hän...?
Hän on elossa. En ole nähnyt häntä sen jälkeen, kun ambulanssi vei hänet.
Koro, minun on mentävä. Vanhempani ovat täällä, enkä ole vielä nähnyt heitä.
Kyllä. Hän on teho-osasto 3:lla.
Kerro, että olen puhunut sairaalan johdon kanssa -
ja että traumoihin erikoistunut lääkäri hoitaa poikaani. Kyllä.
Hän on kuulemma paras.
Soitan takaisin.
Täällä tarvitaan lääkäriä!
- Mitä he sanovat Gorkasta? - Hänen vammansa eivät uhkaa henkeä.
Hänellä on useita luunmurtumia ja yksi avomurtuma.
Hän on nukutettuna ja tarkkailussa.
Tämä on ihme. Olethan sinä kunnossa? Onko lääkäri tarkistanut sinut?
Minä olen kunnossa, äiti. Olin käymässä vessassa, kun se tapahtui.
Toinen ihme.
- Mitä tuo lapsi tekee täällä? - Olin vahtimassa häntä.
Gorka jätti pojan meille, jotta voisitte tavata.
Missä Almudena on?
Hän oli Madridissa. Hän otti aamun ensimmäisen lennon.
Miten joku voi tehdä jotain tällaista?
Sairaanhoitaja!
Heidät pitäisi kaikki ripustaa keskustorille.
Paskiaiset.
Isä! Isä!
Isä!
- Zakir kiusaa! - Valepukki.
Sinä olet!
Sanoin vain, ettei hän voi pitää Neymar-paitaa djellaba-kaavun alla.
Et tietenkään voi. Se on uskonnollinen juhla. Riisu se.
- Mitä minä sanoin? - Vasikka!
Me myöhästymme. Kiirehtikää, lapset.
- Vasikka! - Näitkö? Olin oikeassa.
Eivätkö he peruuta seremoniaa tapahtuneen vuoksi?
Puhuin Habibille. Hän sanoi, ettei sitä peruuteta.
Ihan kamalaa. Ja niin lähellä kotia.
Ihmisraukat.
Ja raukkaparat me.
Taas sama juttu. Meidän on pyydettävä anteeksi jotain, mitä emme tehneet.
Ibrahim.
Pyydän ennemmin anteeksi kuin hautaan poikani tai tyttäreni.
Missä Omar on? Nukkuuko hän vielä?
Ethän ole vihainen?
Omar ei nukkunut täällä viime yönä. Hän yöpyi varmaan tyttöystävällään.
Älä aloita. Edurne on parasta, mitä hänelle on koskaan tapahtunut.
Omar Jamal?
- Omar Jamal! - Isä!
Mitä tapahtuu?
Isä! Äiti!
Äiti! Äiti!
Äiti!
Lattialle! Kaikki lattialle, helvetti vie!
- Äiti! - Mitä tapahtuu?
Tietenkin tarkistin tiedot. En ole mikään helvetin harjoittelija.
He tapasivat yökerhossa sen pelin jälkeen, missä hän teki kaksi maalia.
He harrastivat seksiä vessassa.
Jos et usko minua, älä sitten julkaise sitä,
mutta en anna takaisin 200 euroasi, tajuatko?
Hetkinen nyt.
Aloitin tämän perseestä revityn juoru- uutisoinnin takiasi. En ansaitse tätä.
Painu sinä vittuun, paskapää.
Uskomatonta!
Älä luulekaan. Tiedäthän, ettei sinun pitäisi liikkua.
Saat viisi euroa, jos et kerro kenellekään.
- Seuraavan kerran sidon sinut tuoliin. - Miten vain, pomo.
Krapula vai riita?
Olen viettänyt täällä paljon aikaa. Tiedän tuon ilmeen.
Joko vedit eilen perseet tai olet riidellyt poikaystäväsi kanssa.
Ryppyjä rakkaudessa siis.
Jos olisin 20 vuotta nuorempi ja munuaiseni pelittäisivät,
- ...yrittäisin iskeä sinut. - Sinua varmaan onnistaisi.
- Ihanko totta? - Kyllä.
Pidän näköjään vain kusipäistä.
- Iskusta epäilty... - Mikä tuo on?
Se iskun tehnyt paskiainen.
...on marokkolaista alkuperää. Hän nimensä on Omar Jamal.
Hän on asunut Espanjassa kymmenen vuotta, joista seitsemän Baskimaassa.
Turvallisuusjoukot...
ÄITI
Valitsemaanne numeroon...
Haloo?
Edurne Aranguren?
Olen tutkinnanjohtaja Koro Olaegi Baskimaan poliisista. Meidän pitää...
Kiitos.
Omar Jamal. 23-vuotias. Syntynyt Tangerissa.
Saapui Madridiin perheineen vuonna 2008. Muutti kolmen vuoden päästä Bilbaoon.
Työskentelee mekaanikkona Trápagan teollisuusalueella.
Vanhemmat: Ibrahim ja Adila.
Sisarukset: Zakir ja Aissa. He ovat matkalla tänne.
Yhdysvaltojen presidentti Donald Trump -
tuomitsee Bilbaon iskun -
ja on tarjonnut hallitukselle apua terrorismin vastaiseen taisteluun.
Tyttöystävä: Edurne Aranguren. Emme ole vielä löytäneet häntä.
Hänen ystävänsä ovat espanjalaisia ja marokkolaisia:
Josu, Xabi, Miguel, Ahmed, Abdul, Hamida.
Ei aiempia tuomioita eikä kummempaa rikosrekisteriä.
Sai sakot kannabiksen polttamisesta kadulla yli 2,5 vuotta sitten.
Hän oli 2 espanjalaisen kaverinsa kanssa. Sopii yksinäisen suden profiiliin.
Ilmeisesti integroitunut. Radikalisoitunut luultavasti nopeasti -
vierailemiensa videopelifoorumien kautta:
Mortal Red II ja Kalashniboy.
Meillä on hallussa foorumien julkaisuja, joissa uhataan länsimaisia kohteita.
Lausuntoa seurasivat Angela Merkelin ja Emmanuel Macronin lausunnot,
jotka molemmat julkaistiin aamun aikana.
- Onko uutisia rikoslaboratoriosta? - Pakettiautoa tutkitaan edelleen.
Jamalin sormenjälkien lisäksi meillä ei ole mitään muuta.
Onko silminnäkijöitä?
Puheluita tulvii sisään. Mies on ilmeisesti nähty kaikkialla.
Paikallispoliisit tarkistavat ilmoituksia, mutta toistaiseksi vesiperä.
...3 päivän suruaika.
- Minne olette vieneet lapsemme? - He ovat kunnossa, älkää huolehtiko.
...kello viideltä iltapäivällä.
Kuka koordinoi työtä kansallisen poliisin kanssa?
Antúnez. Merino hoitaa teknistä puolta ja Bakero yleistä turvallisuutta.
- Onko valtiosihteeri määrännyt jo jonkun? - Ei, mutta se on varmasti työn alla.
Entä tiedotus?
Mellado briiffaa mediaa. Päämääränä on välttää vuotoja.
Mutta missä he ovat? Olen heidän äitinsä. Minun on tiedettävä.
Rauhoittukaa. Teille kerrotaan pian lisää.
Madridin ikonisella Puerta del Solilla pidetään samanaikaisesti muistotilaisuus.
Useiden muslimiyhteisöjen johtajat ovat tuominneet iskun...
Meidän on löydettävä se paskiainen 24 tunnin sisällä -
tai muuten voimme alkaa etsiä töitä rivi-ilmoituksista. Hommiin siitä!
Bakero, tarvitsen päivitetyn listan loukkaantuneista ja heidän ennusteestaan.
Olaegi...
Ei helvetissä.
...ja sanovat, ettei islam hyväksy minkäänlaista...
- Ette voi tehdä tätä. - Kyllä voin.
- Et voi johtaa tutkimusta. - Kyllä voin.
Tarvitsen kaikkia tuplavuoroihin. Jos jalkasi turpoavat, sinusta ei ole hyötyä.
Antúnez ottaa johdon.
Olen nainen ja olen raskaana. Minusta tulee sinkkuäiti.
Minulla on kaikki tarvittava, jotta voin syyttää teitä syrjinnästä.
Haista paska. Haluan suojata tutkintaa, mutta myös sinua ja vauvaasi.
- Se ei ole syrjintää. - Me kaksi tiedämme sen, mutta media ei.
Jos poistatte minut tutkinnasta, teen teistä machojuntin.
- Et sinä uskaltaisi. - Kokeilkaa vaan.
Omar Jamalin vanhemmat ovat täällä tuossa tuokiossa.
Tehkää tietä.
Epäilittekö koskaan, että poikanne olisi terroristi?
Tiedättekö, missä poikanne voi olla?
Onko teillä jotain sanottavaa uhrien perheille?
Epäilittekö koskaan, että poikanne olisi terroristi?
- Oletteko puhuneet pojallenne? - Mitä muuta tiedätte?
Kuten sanoin, rakkaat veljet,
Id al-Adha on pakollinen sunna.
Muslimeina -
vietämme tätä juhlapäivää -
yhdessä...
Vietämme sitä...
Jumalan nimeen.
Missä Omar Jamal on? Tiedättekö, missä Omar on?
Minun on puhuttava hänelle.
Tiedättekö, missä Omar on?
Kertokaa, missä hän on. Missä Omar on?
Missä Omar on? Omar Jamal?
Tiedättekö, missä Omar on?
Testitulosten perusteella poikanne tila on vakaa ja hengenvaara on ohi.
Hänen elintoimintonsa ovat hyvät, eikä sisäisistä vammoista ole merkkejä.
- Miksei hän sitten pääse teho-osastolta? - Se on varatoimenpide. Päävamman vuoksi -
emme voi olla varmoja ennen kuin 48 tuntia on kulunut.
- Mutta tuleehan hän kuntoon? - Hänen tilansa on vakaa ja vaara on ohi.
Jos komplikaatioita ei ilmaannu, olemme optimistisia.
Tuon halusinkin kuulla. Suurkiitos, lääkäri.
- Sydämellinen kiitos. - Hyvä.
Tiedän, että on oltava varovainen, mutta jos kaikki menee hyvin,
milloin Gorka voisi palata töihin?
En voi antaa sellaisia aikatauluja. Jos sallitte, minun on nyt mentävä.
- Hyvä luoja, José María. - Älä aloita, Concha.
- Älä aloita? - Liiketoimet eivät rullaa yksinään.
Meillä on menossa tarjous läpi Japanissa,
ja osakkeenomistajat voivat hermostua.
En välitä paskan vertaa heistä. Poikasi on loukkaantunut terrorismi-iskussa.
Iskussa kuoli useita ihmisiä. Gorka voisi olla yksi heistä.
Ja sinua kiinnostaa vain se, milloin hän pääsee kotiin -
ja voi jälleen johtaa kuvottavaa yritystäsi.
Akku loppui.
Älä välitä siitä.
Äitisi on tulossa hakemaan sinut kotiin. Voit ladata akun siellä.
Onko tuo kaikki veri isästä?
Kyllä, mutta lääkärien mukaan hän tulee kuntoon. Joten älä ole huolissasi.
Lääkäri Asarte, teitä kaivataan vuodeosasto 3:lla.
Näetkö tuon tytön?
- Tuon blondin? - Joo. Mitä hänestä?
Hänellä on haku päällä.
Mitä se tarkoittaa?
Hän katselee sinua. Hän vilkuilee sinua.
Hän tsiigailee sinua. Eikö teille opeteta mitään koulussa?
Hän ei lopeta katsomista. Hän flirttailee.
Sinun pitäisi mennä juttelemaan hänelle. Hän voisi olla uusi tyttöystäväsi.
Minulla on jo tyttöystävä, Osaba. Ja olen hänelle uskollinen.
Kuka se sieltä tulee.
Kultaseni.
Hei, Almudena.
En tajua, miksi he toivat sinut tänne.
- Oletko syönyt jotain? - Hot dogin.
Menen katsomaan isääsi, ja sitten voimme lähteä.
- Nukut tämän yön Miguelilla. - Okei, mutta minäkin haluan nähdä isän.
Kultaseni... Isä on sellaisella osastolla, minne ei päästetä lapsia.
Ei ole totta. Yksi lapsi sai mennä katsomaan pikkuveljeään.
Haluan nähdä isän.
Hei, Carmen. Oletko aulassa?
Tuon Ikerin sinne.
Kiitos, kun katsoit hänen peräänsä.
Älä huoli. Hän toipuu kyllä.
Tiedän, ettet toivo sitä.
Hän heräsi! Isä heräsi!
Gorka, rakkaani!
Isi! Moi, isi!
Mitä nyt? Mitä tapahtuu?
Sydämenpysähdys!
Hakekaa sydäniskuri! Nopeasti.
Irrota!
250, nopeasti.
Irrota.
250. Valmiina.
Nyt. Vauhtia.
- Sydän on edelleen pysähdyksissä. - Irrota!
- Edelleenkään ei mitään. - 350.
...näistä samoista.
En tiedä, mitä näemme näiden tietojen ja kuvien perusteella...
Pariisin iskujen takana oli Ranskan kansalaisia. Ranskassa syntyneitä.
Ja tämä nuorukainen, taisi olla syntynyt Tangerissa.
Kyllä, hän syntyi Tangerissa.
Anteeksi, mutta saimme kuulla, että poliisi on vahvistanut,
että hänen sormenjälkensä löytyivät ratista.
Joten nyt tiedämme enemmän.
Mutta mitä tarkoitatte "syntyneet Ranskassa"?
He ovat toisen, kolmannen sukupolven siirtolaisia. He eivät integroidu.
On olemassa kaupunginosia...
- On kaupunginosia, joita johtavat imaamit. - Heille ei anneta mahdollisuutta.
Tarkoitatteko, että kaikki imaamit...
Edurne... Voi paska!
Lainaa kännykkääsi.
Poliisit kävivät täällä. En voi uskoa tätä.
- He ovat erehtyneet. Anna kännykkä. - Se oli kuulemma hän.
Eikä ollut. Anna jo se helvetin kännykkä!
- Heillä on todisteita Omaria vastaan. - Omar ei ole murhaaja, tajuatko?
Ei, ei, luota minuun. Kuuntele...
Kuten sanoin, minulla on sen terroristin tyttöystävä.
Ja hän lupasi päästä myös pojan perheen puheille. Tästä tulee jymyuutinen.
Saat erikoishaastattelun.
Edurne,
he sanovat, että hän oli mukana radikaaleissa chat-ryhmissä -
ja että hän katsoi jihadistien kanavia, ja luoja tietää, mitä muuta.
Tyttö haluaa rahaa. Kaksitoistatuhatta euroa.
Kuule kaveri, jos et usko minua... En minä päättänyt hintaa, hän päätti.
Edurne...
Jos emme pääse sopimukseen, soitan El Correo -lehdelle. Siinä se. No?
Hyvä on. Kuullaan.
Hänen sormenjälkensä löytyivät jopa pakettiauton ratista.
Mikä painajainen!
Olen tosi pahoillani!
- Kuka siellä? - Hei?
- Niin? - Kuka siellä?
Kaasuyhtiöstä.
- Edurne, oletko kunnossa? - Joo. Mitä sinä teet täällä?
- Sait minut huolestumaan. - En voi jutella juuri nyt.
Sinun pitäisi puhua minulle. Se ei kestä kauan.
Se on omaksi parhaaksesi. Haluan auttaa sinua.
Edurne, odota. Pysähdy hetkeksi.
Se iskun tehnyt mies on poikaystäväsi, eikö totta?
Sinulla ei ole mitään hajua, mitä tuleman pitää, mutta voin auttaa.
Olen ystäväsi. Onko poliisi tai media jututtanut sinua?
En halua puhua siitä.
Voin hankkia sinulle hyvä asianajajan, jonkun joku voi vetää sinut pois jutusta.
Onko sinulla rahaa?
Älä nyt ala tuollaiseksi.
Voin ehkä auttaa senkin kanssa. Tiedäthän, että olen toimittaja?
Voin hankkia sinulle rahaa.
Sinun tarvitsee vain vastata muutamiin kysymyksiin Omarista.
Voisimme saada tuhat tai jopa kaksituhatta euroa.
Kolmetuhatta? Sillä voisit jo auttaa poikaystävääsi tai hänen perhettään.
Soita minulle!
Voin auttaa sinua!
Meidän on saatava tietää kaikki pojastanne: kenen kanssa hän liikkui,
kuka olisi voinut suostutella hänet tekemään jotain tällaista ja,
missä hän voisi olla juuri nyt.
Tämä on teille varmasti hyvin vaikeaa, mutta meillä on kiire.
Tärkeintä on, ettei uhreja tule lisää. Meidän on löydettävä poikanne.
Omar ei ole terroristi.
Adila... Anteeksi, voinko kutsua teitä Adilaksi?
Adila... Olettehan nähnyt jo itse.
Useat todisteet puoltavat hänen syyllisyyttään.
Omar ei tappaisi koskaan. Ei Allahin tai kenenkään puolesta.
Onko tämä ensimmäinen lapsenne?
Kyllä.
Tiedätte varmaan, että vauva saa ravintonsa ja hengittää napanuoran kautta.
Rouva Jamal, ei tuhlata aikaa. Poikanne...
Napanuora yhdistää teidät vauvaanne.
Eikä vain pitääkseen vauvan hengissä -
vaan myös siksi, että tutustutte vauvaan.
Synnytyksen jälkeen napanuora katkaistaan kuuden sentin päästä vauvan navasta.
Mutta se yhteys, jonka napanuora on luonut noiden 9 kuukauden aikana,
ei katoa koskaan. Yhteys välillänne ei katoa.
Äiti tuntee lapsensa -
ja tietää, mitä he tekevät ja mitä eivät.
Äiti tietää sen täysin.
Omar ei tehnyt sitä, mitä sanotte hänen tehneen.
- En välitä todisteistanne. Minä tiedän. - Jos on näin, auttakaa löytämään hänet.
Hän saa oikeudenkäynnin ja voi osoittaa olevansa syytön.
Tiedän, miten nämä tarinat päättyvät.
Kun poliisi uskoo jonkun olevan terroristi,
he ampuvat ensin ja kysyvät sitten.
Olen pahoillani, mutta emme auta teitä tappamaan poikaamme.
Mitä tapahtui? Sanoivatko he sinulle jotain?
Gorkan sydän lyö.
Mutta hänelle tehtiin EEG-tutkimus. Sydän oli pysähdyksissä liian pitkään.
Hänellä ei ole aivotoimintaa.
Mitä helvettiä sinä sanot, Gaizka? Hän oli kunnossa hetki sitten.
Lääkäri sanoi, että näin voi käydä joskus. Verisuoni puhkeaa aivoissa,
eikä sitä huomata aivokuvassa. Tai jotain sellaista.
Mitä se tarkoittaa? Mitä tämä "ei aivotoimintaa" tarkoittaa?
Hän on aivokuollut, äiti.
Emme voi tehdä mitään,
paitsi irrottaa hänet koneista, jotka pitävät hänet elossa.
Gorka on kuollut, äiti.
Hän saattaa teidät ulos.
Kiitos.
- Antúnez, onko tyttöystävä löytynyt? - Ei vielä. Hänen puhelimensa on kiinni.
- Hän on prioriteettimme. Etsikää hänet. - Kyllä, pomo.
Valtiosihteeri on määrännyt jonkun koordinoimaan operaatiota Madridin kanssa.
- Tiedämmekö kenet? - Emme vielä. Ilmoitan, kun tiedämme.
- Pomo, löysimme jotain. - Jamalinko?
Koripallojoukkuekaveri kertoi, että Zorrotzaurressa on vanha tehdas,
missä Jamalilla ja hänen kavereillaan oli tapana oleskella.
- Lähetä sinne yksikkö. - Lähetin jo. Lukko oli rikki -
ja viereisen tehtaan vartija näki jonkun menevän sisään noin tunti sitten.
Sanoin, että poliisien on odotettava ohjeitanne.
Marta, Anton, Iñaki, tulkaa mukaan. Ottakaa liivinne.
- Kauanko sinne ajaa? - Ilman ruuhkaa noin 10 minuuttia.
Kutsu erikoisjoukot.
Kukaan ei saa lähestyä tehdasta. En halua enempää ruumiita.
Kyllä, pomo.
- Äiti! - Aissa!
Mitä Omar on tehnyt?
Omar ei ole tehnyt mitään. Hän ei ole tehnyt mitään.
POISTETAANKO KAIKKI VALITUT 14 KOHDETTA?
POISTA?
KYLLÄ
POISTO KÄYNNISSÄ
Voitte mennä. Olen pahoillani.
Mitä jos hän teki sen?
Poikani!
Hyvä jumala!
ARABIMURHAAJAT
Kädet pään päälle!
Käänny ympäri hitaasti.
Ette kadu tätä. 12 000 eurolla lähtee.
Ja haluan oman nimeni juttuun. Ei mitään "toimittanut se ja se" -paskaa.
Kyllä, tietenkin. Jos haluat, voin antaa tytön nimen ja puhelinnumeron jo nyt?
Ja hänen osoitteensakin, kenties? Luuletko minun olevan eilisen teeren poikia?
Hei, lopeta pelleily -
ja mieti sitä palkintoa, minkä pomosi antavat sinulle.
Ostit juuri vuosisadan jutun, poikaseni.
Levikkinne tuplaantuu.
Ollaan kuulolla.
EDURNE SAIRAALA
Vittu!
Rauhallisesti, Manola.
Rauhoitu, tyttö. Kaikki hyvin.
Olemme kamuja, vai oletko unohtanut sen?
Amaia, mitä helvettiä! Mitä hiivattua Manola tekee kotonani?
Ei, ei, ei. Se on sinun koirasi, ei minun.
Kun erosimme, en pyytänyt yhteishuoltajuutta.
Minäkö vastuussa?
Jos ei muistu mieleen, niin minä en koskaan halunnut koiraa.
Ja se on aina vihannut minua.
Minulla on arpi ja jäykkäkouristusrokotteita muistona.
Ihan mahtavaa, että olet saanut töitä Kanariansaarilta,
mutta vie tämä typerä rakki mukanasi! Ilmasto on varmasti hänen mieleensä.
Amaia!
Amaia, älä lyö minulle luureja! Amaia!
Mitä helvettiä sinä haluat?
Häränlihapihvin vai mitä?
Mikä narttu.
Hän antoi minulle auton syntymäpäivälahjaksi. Se oli romu.
Siinä ei ollut moottoria tai pyöriä.
Siitä puuttui kaikki istuimet paitsi yksi.
Meidän piti korjata se ja ajaa etelään.
Miksi hän olisi antanut minulle auton, jos hän aikoi tappaa ne ihmiset?
Edurne, tilanne on hyvin vakava ja hyvin kiireellinen.
Meillä on paljon puhuttavaa, mutta juuri nyt hänet on löydettävä.
Kaikkien turvallisuuden vuoksi mutta myös hänen omansa.
Pitikö teidän tavata tehtaalla?
Miksi sitten menit sinne?
En tiedä.
Luulin löytäväni hänet sieltä.
Halusin lyödä häntä,
huutaa hänelle...
Sanoa, että hän on hirviö.
Sinun on tehtävä minulle lista ihmisistä, joiden matkaan hän on voinut mennä.
Paikoista, joissa hän käy. Tai jos olet nähnyt hänet jonkun uuden seurassa.
Onko hän käyttäytynyt oudosti viime päivinä?
Oliko hän jännittynyt tai hermostunut?
Ei.
Tai joo, mutta -
koska hänen piti syödä ensimmäistä kertaa vanhempieni luona. Häntä pelotti.
Tiedän, että tämän sulattelussa kestää,
mutta on oltava käytännöllisiä.
Olet Omarin kanssa läheisempi kuin kukaan muu. Seitsemän ihmistä on kuollut.
Kahdeksan, pomo. Yksi loukkaantunut kuoli juuri sairaalassa.
Gorka Azkárate.
Suothan anteeksi.
SYÖTÄ PIN
VÄÄRÄ PIN-KOODI
- Meidän on naitava tänään. - Mikä romantikko sinä oletkaan.
Se on sadas kertamme.
- En voi uskoa, että olet laskenut. - Tietenkin.
- Vitsailetko? - En, olemme naineet 99 kertaa.
Etkö laske kertoja, kun et saanut sitä ylös?
Se ei ollut minun vikani. Olit silloin vain ruma.
Olenko minä tyttö, jota olet nainut eniten?
Joo.
Tiedäthän, miten sanotaan? Laatu korvaa määrän.
Senkin paskiainen. Et saa sadatta panoasi.
Matkaisin kanssasi maailman laidalle.
- Lähestyt sadatta hienosti. - Niinkö?
- Ja missä se paikka sijaitsee? - Se on tosi siisti paikka. Rannalla.
Vai rannalla. Niin kuin autio saari.
Auto saari. Kiva.
Mutta vain pari päivää, koska haaksirikossa on ihan perseestä.
Joo, vain kookospähkinöitä, meritähtiä -
ja kaikkea, mitä autiolla saarella sitten onkin.
- Mitä ottaisit mukaan autiolla saarelle? - En tiedä. Mitä sinä ottaisit?
Madridissa lähes 30 000 ihmistä on kokoontunut Puerta del Solin aukiolle.
Omar Jamal, iskusta epäilty mies on edelleen vapaalla jalalla.
Vain hetki sitten näytimme valvontakameran kuvaa,
jossa Omar Jamal näkyy poistumassa ajoneuvosta, jota hän käytti iskussa.
Baskimaan poliisi etsii edelleen...
Hei! Tuo ei ole Omar.
Tuo ei ole Omar! Se ei voinut olla hän! Tuo ei ole Omar!
Hei! Tuo ei oikeasti ole Omar!
Se ei ole Omar! Se ei voinut olla hän!
Se ei voinut olla hän!
Ei voinut olla hän!
Hei?
Onko siellä joku?
Avatkaa!
Tarvitsen apua!
...jotka suojelevat koko Euroopan etsityintä miestä.
Baskimaan poliisi ei ole vieläkään löytänyt epäiltyä.
Omar Jamalin olinpaikka ei ole tiedossa,
ja tietojemme mukaan Europol ja Interpol -
ovat käynnistäneet turvallisuusprotokollansa.
Ei ole pois suljettua, että Jamal on saattanut poistua maasta -
Euroopassa tai Afrikassa toimivien jihadistisolujen turvin.
Tekstitys: Hanna Tapio